For å hente ut depositum må du fremme krav til banken. Kravet må inneholde dokumentasjon på leietakerens betalingsplikter. Dette kan typisk være en leiekontrakt eller oppsigelse. Da får leietaker varsel fra banken, og får fem uker til å reise sak for Forliksrådet eller Husleietvistutvalget. Hvis det ikke utvikler seg til en større sak, får utleier beløpet etter fem uker. Hvis det blir en sak, blir ikke pengene utbetalt til noen før saken er avgjort. Da vil banken betale ut det dommeren har bestemt.